Kathryn D. Sullivan

Kathryn Dwyer Sullivan (s. 3. lokakuuta 1951 Paterson, New Jersey) on yhdysvaltalainen geologi ja entinen NASAn astronautti. Hän osallistui kolmelle avaruussukkulalennolle suorittaen ensimmäisenä yhdysvaltalaisena naisena avaruuskävelyn.

Koulutus
Taft High School, Woodland Hills, Los Angeles, 1969 
Luonnontieteiden kandidaatti (B.Sc.), geotieteet, Kalifornian yliopisto, Santa Cruz, 1973
Ph.D., geologia,  Dalhousie University, 1978.

Sotilasura
Sullivan palveli merentutkimusupseerina Yhdysvaltain laivaston reservissä kommodorina. Hän erosi vuonna 1993 NASAsta saatuaan nimityksen NOAA:n päätiedemieheksi.

Ura NASAssa
Sullivan suoritti avaruuskävelyn avaruussukkula  Challengerin lennolla STS-41-G 11. lokakuuta 1984. Avaruuskävely kesti 3 tuntia 29 minuuttia. Hän osallistui myös avaruussukkulalennoille STS-31 (1990) ja STS-45 (1992). Hän on viettänyt 532 tuntia avaruudessa.

Ura NASAn jälkeen
NASAsta lähdön jälkeen Sullivan toimi  COSI Columbus -tiedekeskuksen puheenjohtajana ja toimitusjohtajana  Columbuksessa, Ohiossa. Nykyään hän toimii Ohion valtionyliopiston Battelle Memorial Instituten Center for Mathematics and Science Education Policyn johtajana ja COSIn vapaaehtoisena tieteellisenä avustajana. Presidentti  Bush nimitti hänet vuonna 2004 National Science Boardin jäseneksi.

Vuonna 2004 Sullivan nimettiin Astronaut Hall of Fameen.

Vuonna 2009 Sullivan valittiin kolmivuotiskaudelle American Association for the Advancement of Scienceen  (General Interest in Science and Engineering).

Vuonna 2020 Sullivanista tuli ensimmäinen nainen, joka on laskeutunut Mariaanien haudan pohjalle.

Katso myös
Luettelo naisavaruuslentäjistä

Lähteet

Yhdysvaltalaiset avaruuslentäjät
Vuonna 1951 syntyneet
Elävät henkilöt